En tidligere anklager skal i fængsel for at lyve for retten og for at anspore vidner til løgn. Af en straf på fire måneders fængsel er én måned ubetinget, oplyser Retten på Frederiksberg.

Den nu forhenværende senioranklager fra Statsadvokaten i København Trine Sorgenfri er blandt andet dømt for at have misbrugt sin stilling, da hun tilbage i september 2016 bandt Østre Landsret en usandhed på ærmet.

Hun løj om den kontakt, hun under en retssag havde haft med tre politiagenter, som skulle vidne i en hashsag. Og hun opfordrede politividnerne til også at holde tæt. Hvis de blev spurgt.

Ritzau